18/09/2012 | Administración LocalMunicipal
Porto do Son
Aprobación definitiva da Ordenanza fiscal reguladora da taxa sobre vaos permanentes e reservas de vía pública para aparcamento vinculado a usos comerciais e carga/ descarga de mercadorías

ANUNCIO Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza fiscal reguladora da taxa sobre vaos permanentes e reservas de vía pública para aparcadoiro vinculado a uso comercial e carga/ descarga de mercadorías, unha vez que se elevou a definitivo o acordo de aprobación inicial, e que é do seguinte teor literal: “ORDENANZA FISCAL REGULADORA DA TAXA SOBRE VAOS PERMANENTES E RESERVAS DE VÍA PÚBLICA PARA APARCADOIRO VINCULADO A USO COMERCIAL E CARGA/DESCARGA DE MERCADORÍAS ÍNDICE EXPOSICIÓN DE MOTIVOS ARTIGO 1: FUNDAMENTO E NATUREZA ARTIGO 2: FEITO IMPOÑIBLE ARTIGO 3: SUXEITO PASIVO ARTIGO 4: RESPONSABLES ARTIGO 5: COTA TRIBUTARIA ARTIGO 6: DEVENGO ARTIGO 7: NORMAS DE XESTIÓN ARTIGO 8: LIQUIDACIÓN E INGRESO ARTIGO 9: INFRACCIÓNS E SANCIÓNS DISPOSICIÓN DERROGATORIA DISPOSICIÓN FINAL EXPOSICIÓN DE MOTIVOS O Concello de Porto do Son conta na actualidade con unha Ordenanza fiscal cuxo obxecto é o que a continuación se describe: – Ordenanza reguladora da taxa polas reservas de vía pública para aparcamento exclusivo, carga e descarga de mercadorías de calquera clase; publicada no BOP n.º 120, do 06/06/1997. Despois de 15 anos, dende a entrada en vigor desta ordenanza, coa presente pretende adaptarse a súa regulación ás necesidades actuais do Concello de Porto do Son; do mesmo xeito que acometer unha actualización das contías das taxas. ARTIGO 1.–FUDAMENTO E NATUREZA. No uso das facultades concedidas polos artigos 133.2 e 142 da Constitución Española e polo artigo 106 da Lei 7/1985, do 2 de abril, reguladora das bases do réxime local (LRBRL); así como de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), o Concello de Porto do Son establece unha taxa que ten por obxecto a utilización privativa ou aproveito especial por: – Vaos permanentes. – Reservas de vía pública para aparcadoiro vinculado a uso comercial e carga/descarga de mercadorías de calquera clase ARTIGO 2.–FEITO IMPOÑIBLE. Constitúe o feito impoñible da taxa a utilización privativa ou aproveitamento especial do dominio público local, mediante: – Entradas de vehículos a través das beirarrúas. – Reservas de vía pública para aparcadoiro exclusivo (vinculado a uso comercial e carga/descarga de mercadorías de calquera clase) ARTIGO 3.–SUXEITO PASIVO.1.–Son suxeitos pasivos da taxa, en concepto de contribuíntes, as persoas físicas e xurídicas así como as entidades ás que se refire o artigo 35.4 da Lei 58/2003, do 17 de decembro, xeral tributaria, que disfruten, utilicen ou aproveiten privativamente o dominio público local en beneficio particular, nos supostos contemplados no feito impoñible.2.–Son suxeitos pasivos en concepto de substitutos do contribuínte nas taxas establecidas polo aproveitamento especial por entradas de vehículos a través das beirarrúas os propietarios das fincas e locais a que dean acceso ditas entradas de vehículos, que poderán repercutir, no seu caso, as cotas sobre os respectivos beneficiarios. ARTIGO 4.–RESPONSABLES.1.–Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei xeral tributaria.2.–Serán responsables subsidiarios da débeda tributaria as persoas ou entidades que se recollen no artigo 43 da Lei xeral tributaria e co alcance sinalado no dito artigo. ARTIGO 5.–COTA TRIBUTARIA. A cota tributaria da taxa regulada nesta ordenanza será a resultante de aplicar a seguinte tarifa: Epígrafe 1.–Vaos permanentes. Vao permanente: 20,00 € por metro lineal ao ano. No caso de fraccións inferiores a un metro, ratearase a cota. No suposto de garaxes comunitarios, en función da súa capacidade, ademáis da tarifa anterior (determinada en función dos metros lineais/ano solicitados) aboarase a seguinte cantidade: − De 2 a 5 vehículos: 10,00 €/ano. − De 6 a 10 vehículos: 35,00 €/ano. − De 11 a 20 vehículos: 80,00 €/ano. − De 21 a 50 vehículos: 190,00 €/ano. − De 51 vehículos en diante: 290,00 €/ano. Aos efectos de determinar a cota tributaria, coa solicitude de vao permanente debe achegarse un plano do garaxe comunitario para determinar a capacidade do mesmo. Epígrafe 2.–Reservas de vía pública para aparcadoiro vinculado a uso comercial e carga/descarga de mercadorías de calquera clase. Reserva de vía pública para aparcadoiro vinculado a uso comercial e carga/descarga de mercadorías de calquera clase: 20,00 € por metro lineal ao ano (os metros serán medidos no sentido lonxitudinal da praza en cuestión). No caso de fraccións inferiores a un metro, ratearase a cota. Esta reserva de vía pública (xa sexa para aparcadoiro ou para carga/descarga) estará vixente unicamente no horario comercial especificado polo solicitante na licenza; e así se fará constar no sinal respectivo. A reserva de vía pública máxima permitida por establecemento comercial (xa sexa para aparcadoiro ou para carga/descarga) será de 15 metros lineais ou 3 prazas en batería. Á entrada en vigor desta ordenanza non se permitirán as reservas de vía pública para aparcadoiro que non estean vinculadas a un uso estrictamente comercial. No momento da entrada en vigor desta ordenanza, as reservas preexistentes de vía pública para aparcadoiro que non estean vinculadas a un uso estrictamente comercial quedarán automáticamente extinguidas e os titulares das mesmas serán dados de baixa nos padróns correspondentes, previa notificación aos interesados. Epígrafe 3.–Sinal de vao permanente ou de reserva de vía pública para aparcadoiro vinculado a uso comercial e carga/descarga de mercadorías de calquera clase. Os titulares das licenzas de vao permanente e reserva de vía pública para aparcadoiro vinculado a uso comercial ou carga/descarga de mercadorías de calquera clase deberán proverse de placas regulamentarias, que en todo caso serán facilitadas polo concello, previo pago da tarifa correspondente: − Vao permanente: 48 €/unidade. − Reserva de vía pública para apardoiro vinculado a uso comercial: 154 €/unidade. − Reserva de vía pública para carga/descarga de mercadorías de calquera clase: 142 €. No caso de avaría, danos, perda, roubo da sinal, corresponde ao titular da licenza a reposición da mesma ao seu cargo; solicitando ao concello a expedición dun novo sinal e abonando a cantidade correspondente. ARTIGO 6.–VINDICACIÓN. Vindícase a taxa e nace a obrigación de contribuír: 1.–Tratándose de concesións de novos aproveitamentos de vía pública, no momento de obter a correspondente licenza municipal, ou cando se inicie a realización do aproveitamento, se non dispón da preceptiva licenza.2.–Tratándose de aproveitamentos xa existentes, o primeiro día do ano natural. ARTIGO 7.–NORMAS DE XESTIÓN.1.–As cantidades esixibles conforme ao artigo 5 liquidaranse por cada aproveitamento autorizado ou realizado e serán irreducibles polos períodos de tempo sinalados nos respectivos epígrafes.2.–As persoas interesadas na concesión de aproveitamentos regulados nesta ordenanza deberán solicitar previamente a correpondente licenza e formular declaración dos metros lineais a utilizar; no seu caso, capacidade do garaxe comunitario; no seu caso, horario comercial ao que se vincula a reserva de vía pública; e acompañar un plano detallado do aproveitamento e da súa situación dentro do municipio.3.–Unha vez realizada a comprobación polos servizos técnicos municipais da viabilidade da solicitude feita polo interesado, outorgarase a oportuna licenza.4.–Unha vez outorgada a licenza, se non se determinou con exactitude a duración do aproveitamento, entedenderase que o mesmo está en vigor ata que se presente declaración de baixa polo interesado.5.–A baixa surtirá efectos dende o día primeiro do período natural de tempo seguinte ao sinalado nos epígrafes do artigo 5. A non presentación da baixa determinará a obrigación de continuar abonando a taxa.6.–Cando se outorgue a licenza entregaráse ao titular unha placa identificativa do aproveitamente, que deberá abonar segundo o artigo 5 desta ordenanza. No caso das reservas de vía pública para aparcadoiro vinculado a uso comercial e carga/descarga de mercadorías de calquera clase preexistentes á entrada en vigor da ordenanza, establécese un prazo de tres meses para que presenten declaración no Concello indicando o horario comercial no que estará vixente a reserva. Posteriormente, seralle entregado o sinal, previo pago do mesmo, tal e como establece o artigo 5 desta ordenanza.7.–Polo que respecta aos vaos, serán de conta do titular do aproveitamento as obras precisas que sexa necesario acometer para acondicionar a beirarrúa ou a vía pública que permitan a entrada do vehículo no inmoble de que se trate. A realización destas obras, e o modo de execución das mesmas, será especificado polo Concello de Porto do Son. ARTIGO 8.–LIQUIDACIÓN E INGRESO.1.–Vaos e reservas de vía pública para aparcadoiro vinculado a uso comercial e carga/descarga de mercadorías de calquera clase. a) Os suxeitos pasivos, unha vez notificada a concesión da licenza e a liquidación de alta, serán incorporados a un padrón fiscal, que conterá os datos necesarios para a correcta xestión do tributo. As liquidacións anuais sucesivas e prazos de ingreso, serán notificados de xeito colectivo mediante anuncios no Boletín Oficial da Provincia. b) As cotas devengadas e non satisfeitas en período voluntario de cobranza, esixiranse polo procedemento de constrinximento.2.–Sinal de vao permanente ou de reserva de vía pública para aparcadoiro vinculado a uso comercial e carga/descarga de mercadorías de calquera clase. Os suxeitos pasivos, unha vez notificada a concesión da licenza e para proceder á retirada da mesma, deben abonar previamente a taxa por ingreso directo na Tesourería Municipal ou en calquera das contas bancarias das que é titular o Concello de Porto do Son. ARTIGO 9.–INFRACCIÓNS E SANCIÓNS. En todo o relativo ás infraccións tributarias así como das sancións que as mesmas correspondan en cada caso, estarase ao disposto nos artigos 178 e seguintes da Lei xeral tributaria. DISPOSICIÓN DERROGATORIA. Unha vez que entre en vigor esta ordenanza, queda automáticamente derrogada a seguinte: – Ordenanza reguladora da taxa polas reservas de vía pública para aparcamento exclusivo, carga e descarga de mercadorías de calquera clase; publicada no BOP n.º 120 de 06/06/1997. DISPOSICIÓN FINAL. A presente ordenanza, aprobada polo Pleno na sesión celebrada o día 12 de xullo de 2012 e entrará en vigor o día seguinte ao da publicación da súa aprobación definitiva no BOP, permanecendo en vigor ata a súa modificación ou derrogación expresa.“ Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses, contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso- administrativa. Porto do Son, 5 de setembro de 2012. O alcalde-presidente Asdo.: José Luis Oujo Pouso